Serbske mustwo – Cymbrojo z Italskeje 4:0 (2:0)
Zestawa Serbskeho mustwa: Boese – Kral, Kobelt (77. Lobeda), Šwjela, Brühl, Glode (64. Hawš), Woko, Šuliš (77. Krötel), Wałda, Bogusz (64. Domaška), Krawčik (58. Rinza)
Při słónčnym wjedrje a něhdźe 31 stopnjach bě so Serbske mustwo wokoło trenarjow Franka Ričela a Svena Ballacka wčera do Globasnicy (Globasnitz) podało. Tam wočakowaše łužiskich koparjow prěnja skupinska hra přećiwo mjeńšinje Cymbrow z Italskeje. Tuta liči jenož hišće wokoło 400 rěčnikow. Skupina něhdźe 50 serbskich fanow je daloki puć do Korutanskeje na so wzała, zo by Serbske mustwo mócnje podpěrała. Hru před Karawankowskej hórskej panoramu je sudnik Markus Piuk w 17 hodź. zahwizdał.
szl_Latn szl_Latn szl_Latn